stanford-oval/wikipedia huggingface dataset:
Misty (Pokémon)
Aiheesta muualla

Misty - Bulbapedia (englanniksi)
Misty (anime) - Bulbapedia (englanniksi)
Misty (anime) - Serebii.net (englanniksi)
Misty (manga) - Serebii.net (englanniksi)
Pokémon-animen hahmoja
| --- | --- |
 Päähenkilöt: : Ash Ketchum | Brock | Misty | Tracey Sketchit | May | Max | Dawn | Iris | Cilan | Serena | Clemont | Bonnie | Lana | Kiawe | Lillie | Sophocles | Mallow | Goh | Chloe | Liko | Roy | Dot / Nidothing
Vastustajat:: Gary Oak | Ritchie | Harrison | Drew | Harley | Morrison | Tyson | Solidad | Paul | Zoey | Nando | Kenny | Conway | Barry | Ursula | Trip | Bianca | Burgundy | Stephan | Georgia | Miette | Shauna | Tierno | Trevor | Sawyer | Alain | Hau | Gladion | Leon | Bea | Horace
Vihollisryhmät:: Rakettiryhmä | Magmaryhmä | Aquaryhmä | Galactic-tiimi | Plasmaryhmä | Ryhmä Flare | Kalloryhmä | Macro Cosmos | Huutoryhmä | Etsijät
Professorit:: Professori Oak | Professori Ivy | Professori Elm | Professori Birch | Professori Rowan | Professori Carolina | Professori Juniper | Professori Sycamore | Professori Kukui | Professori Burnet | Professori Cerise | Professori Magnolia | Professori Amaranth | Friede
Pokémon-liiga:: Salijohtajat (Kanto | Orange-saaristo | Johto | Hoenn | Sinnoh | Unova | Kalos | Galar | Paldea) | Alolan kahunat | mestarit ja eliittineloset
Ottelurintama:: Rintamapäälliköt (Kanto ja Hoenn | Johto ja Sinnoh)
Muut järjestöt:: Aether-säätiö
Murron rauhanyhdistys

| Murron rauhanyhdistys |
| --- | --- |
Sijainti:  Ketolanperäntie 837 90450 Kempele
Koordinaatit:  64.858964°N, 25.614670°E
Seurakunta:  Murron rauhanyhdistys ry (SRK)
Rakentamisvuosi:  1957 (1987)
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Murron rauhanyhdistys on Kempeleessä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Murron rauhanyhdistyksen keskeistä toimintaa on hartaustilaisuuksien ja seurojen järjestäminen.
Historia

Murron rauhanyhdistys on perustettu vuonna 1957 Rauhanyhdistyksellä ei ensin ollut omaa toimitaloa, vaan seuroja pidettiin kodeissa ja Murron rukoushuoneella. Murron rauhanyhdistyksen toimitalo valmistui vuonna 1987 yhdistyksen täyttäessä 30 vuotta. Rauhanyhdistyksen toiminta-alue on kahden kunnan rajalla Kempeleen Ketolanperältä Tyrnävän Murtoon ja Ojakylään saakka.
Murron koulu

| Murron koulu> Murron kansakoulu |
| --- | --- |
 Murron koulun uusi koulurakennus vuonna 2013.
Sijainti:  Murto, Tyrnävä
Perustettu:  1916
Rehtori:  Antti Yrttiaho
Luokat:  esiopetus, 1–6
Oppilaita:  noin 325
Murron koulun internetsivut
Murron koulu on Tyrnävän kunnassa Murron taajamassa sijaitseva peruskoulu. Koulussa annetaan esiopetusta ja opetusta luokka-asteille 1–6. Koulu aloitti alkujaan kansakouluna.
Historia

Murrolle perustettiin vuonna 1916 kansakoulu, joka aluksi toimi Murron rukoushuoneella. Kempeleen kunnan puolella asuvat murtolaiset tekivät keväällä 1916 esityksen Kempeleen kuntakokoukselle kunnan ottamisesta osaa kouluhankkeeseen. Anomustaan murtolaiset perustelivat sillä, että matka Ylikylässä sijaitsevaan kouluun oli kohtuuttoman pitkä ja vaivalloinen, varsinkin pienille lapsille ja sellaisille, joille ei ollut riittävän lämpimiä talvivaatteita. Kuntakokous suhtautui esitykseen kylmästi pitäen sitä ”vajavaisena ja kalliina”. Vuonna 1920 Tyrnävän kunta osti omaa koulurakennusta varten J. Matilalta tontin Erukan metsäsarasta. Koulu aloitti toimintansa puolivalmiissa koulurakennuksessa seuraavana vuonna. Ensimmäisinä kouluvuosina oppilasmäärä vaihteli 32:n ja 50:n välillä.
Vuonna 1993 valmistui uusi koulurakennus. Siihen tehtiin ensimmäinen laajennus vuonna 2000. Peruskorjauksen ja uudisrakennuksen suunnittelijana oli arkkitehti Arja Riihola. Kouluun on tehty muutamia laajennuksia vuosien varrella.
Murron koulun uusi koulurakennus vuonna 2006.
Moottoripyöräilyn Malesian Grand Prix

Malesian Grand Prix on ratamoottoripyöräilyn MM-sarjan osakilpailu, joka on ajettu vuosittain vuodesta 1991.
Vuoden 2011 MotoGP-luokan kilpailu peruttiin Marco Simoncellin kuolemantapauksen johdosta.
Mr Gay World

Stuart Hatton Jr. voitettuaan vuoden 2014 Mr Gay World -tittelin.
Mr Gay World on vuosittainen homomiesten kauneuskilpailu. Kilpailu on nelipäiväinen, ja siinä otetaan huomioon ulkoisen kauneuden lisäksi muun muassa julkiset puhe- ja luonnolliset johtamistaidot. Voittajan on tarkoitus voida toimiaselvennä "hyvän tahdon lähettiläänä"selvennä. Kilpailu edellyttää 19 vuoden ikää kuukautta ennen sen ajankohtaa.
Voittajat

| Vuosi | Voittaja | Kansalaisuus/kotimaa |
| --- | --- | --- |
| 2009 | Max Krzyzanowski | Irlanti |
| 2010 | Charl Van Den Berg | Etelä-Afrikka |
| 2011 | François Nel | Etelä-Afrikka |
| 2012 | Andreas Derleth | Uusi-Seelanti |
| 2013 | Christopher Michael Olwage | Uusi-Seelanti |
| 2014 | Stuart Hatton | Britannia |
| 2015 | Klaus Burkart, Mass Luciano | Kiina |
| 2016 | Roger Gosalbez | Espanja |
| 2017 | John Fernandez Raspado | Filippiinit |
| 2018 | Jordan Paul Bruno | Australia |
| 2019 | Janjep Carlos, Francisco José Alvarado | Filippiinit, Espanja |
Aiheesta muualla

Viralliset sivut (englanniksi)
Muutoksenhakulupa

Muutoksenhakulupa oli Suomessa vuoden 1979 loppuun saakka käytössä ollut osa muutoksenhakumenettelyä hovioikeudesta korkeimpaan oikeuteen. Kun asianosainen halusi hakea muutosta hovioikeuden tuomioon tai päätökseen, hänen oli pyydettävä siihen lupaa korkeimmalta oikeudelta.
Muutoksenhakulupamenettelyä muutettiin vuoden 1980 alusta, jolloin otettiin käyttöön valituslupamenettely, ja korkein oikeus muuttui entistä selvemmin prejudikaattituomioistuimeksi eli oikeudenkäyttöä ennakkopäätösten antamisella ohjaavaksi elimeksi.[lähde? ]
Luvan myöntäminen

Korkein oikeus voi myöntää muutoksenhakuluvan vain:[lähde? ]
jos aihetta ilmenee sen lopputuloksen muuttamiseen, johon hovioikeus on johtunut, tai jos asian laatuun katsoen muuten on syytä ottaa asia tutkittavaksi tai
jos lain soveltamisen kannalta muissa samanlaisissa tapauksissa on tärkeää saattaa asia korkeimman oikeuden tutkittavaksi tai jos asianosainen näyttää, että muutoksenhaulla on hänelle erittäin suuri merkitys muutoinkin kuin siinä asiassa, josta on kysymys.
Jos riita-asiassa oli kysymys vain rahasta tai sellaisesta, joka voidaan rahana arvioida, ei muutoksenhakulupaa voitu myöntää kohdassa 1 mainituilla perusteilla, ellei asianosaisen muutosvaatimus koskenut yli 2 000 markan määrää (vuonna 1973). Kohdassa 2 mainituilla perusteilla asianosainen ei voinut väittää, että hovioikeus oli arvioinut asiassa esitetyt todisteet väärin tai jättänyt jonkin todisteen huomioon ottamatta.
Aiheesta muualla

Laki oikeudenkäymiskaaren 30 luvun muuttamisesta. (55/1965) Finlex.  10.2.1965.
Laki oikeudenkäymiskaaren 30 luvun muuttamisesta. (2/1955) Finlex.  7.1.1955.
Munkhbayar Dorjsuren

| Mitalit> Naisten ammunta.Maa:   Mongolia. Olympialaiset  | Mitalit> Naisten ammunta.Maa:   Mongolia. Olympialaiset  | Mitalit> Naisten ammunta.Maa:   Mongolia. Olympialaiset  | Naisten ammunta> Maa:   Mongolia. |
| --- | --- | --- | --- |
|  Pronssia | Barcelona 1992 | 25 m urheilupistooli |  |
| MM-kilpailut  | MM-kilpailut  | MM-kilpailut  |  |
|  Kultaa | Barcelona 1998 | 10 m ilmapistooli |  |
|  Pronssia | Barcelona 1998 | 25 m urheilupistooli, joukkue |  |
Maa:   Saksa
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 25 m urheilupistooli |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 2002 | 25 m urheilupistooli |  |
|  Pronssia | Zagreb 2006 | 25 m urheilupistooli, joukkue |  |
Munkhbayar Dorjsuren (mong. Доржсүрэнгийн Мөнхбаяр, Doržsürengiin Mönhbajar; s. 9. heinäkuuta 1969 Ulan Bator) on saksalainen  entinen mongolialainen pistooliampuja ja maailmanmestari.
Munkhbayar on menestyksekäs pistooliampuja. Hän on voittanut maailmanmestaruuden 10 m ilmapistoolissa Barcelonassa 1998 ja 25 m urheilupistoolissa Lahdessa 2002. Hän on myös saavuttanut olympiapronssia 25 m urheilupistoolissa Barcelonassa 1992.
Munkhbayar on Mongolian ensimmäinen olympiamitalin saavuttanut ampuja. Hän on lisäksi ainoa maailmanmestaruuden voittanut mongolialaisampuja. Saksan kansalaisuuden hän sai vuonna 2002. Saksan väreissä Munkhbayar voitti Pekingissä 2008 olympiapronssia 25 metrin olympiapistoolissa.
Mäki-Kaipio

| Mäki-Kaipio |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°30′46″N, 25°46′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskuoja:  oja Kolisevanpuroon 
Järvinumero:  14.336.1.003
Mittaustietoja
Pinnankorkeus:  147,5 m  
Pituus:  500 m  
Leveys:  150 m  
Rantaviiva:  1,164 km  
Pinta-ala:  4,335 ha  
Saaria:  ei saaria 
 fiMäki-Kaipio 
Mäki-Kaipio  on Keski-Suomessa Äänekoskella Hoikkapohjan lähellä sijaitseva lampi.
Maantietoa

Lammen pinta-ala on 4,3 hehtaaria, se on 500 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Rajajoen valuma-alueeseen (14.336) se kuuluu. Lammen vedenpinnan korkeus on 147,5 metriä mpy.
Murronkylä (Utajärvi)

Murronkylä on kylä Poikajoen varrella Utajärven kunnassa Pohjois-Pohjanmaalla. Kylä sijaitsee noin seitsemän kilometriä länsilounaaseen Utajärven keskustaajamasta.
Historiallinen rakennuskanta

Kylässä sijaitseva Murron tila perustettiin 1700-luvulla ja tämä aloitti tuolloin Murronkylän asutuksen Poikajoen varrelle.
Kaksi vierekkäin sijaitsevaa pihapiiriä Utajärven Poikajoen maisemassa. Pihapiirissä vanha aitta/puojirakennus ja muita uudempia talousrakennuksia. Rakennustyyli on muuttunut useiden muutostöiden seurauksena.  Tilan rakennuksia paloi vuonna 1880. Uusi päärakennus rakennettiin omatekoisista tiilistä ja rakennukseen lisättiin myöhemmin puinen kuisti. Tilan pihapiirissä on ilmeisesti 1700-luvulta peräisin oleva kivinavetta, hirsinen savupirtti sekä puojeja. Nykyisin päärakennus on tyhjillään.
Rakennukset ovat maakunnallisesti arvokkaita ja pihapiirit muodostavat yhdessä maakunnallisesti merkittävän kokonaisuuden, jossa on perinteistä rakennuskantaa.
Murronkylästä ovat lähtöisin Aitamurron hiihtäjäveljekset Juho, Aapo ja Antti.
Aitamurron tila on edelleen suvun omistuksessa.
Mitzpe Ramon

| Mitzpe Ramon |
| --- | --- |
 Näkymä kaupunkiin.
 Mitzpe Ramon
 Koordinaatit: 30°36′29″N, 34°48′11″E 
Valtio:  Israel
Hallintoalue:  Eteläinen
Väkiluku (2018):  5 221
 
 www.mitzpe-ramon.muni.il 
Infobox OKVirheellinen NIMI-arvo: 
Mitzpe Ramon (hepr. ‏מצפה רמון‎) on kaupunki Negevin autiomaassa Israelin Eteläisellä hallintoalueella. Sen asukasluku oli vuoden 2018 lopussa 5 221.
Maantiede

Mitzpe Ramon sijaitsee Etelä-Israelissa Negevin autiomaassa noin 87 kilometriä Beerseban kaupungista etelään. Kaupungin vieressä sijaitsee Ramonin kraatteri, jonka mukaan kaupunki on saanut nimensä.
Historia

Mitzpe Ramon perustettiin vuonna 1954. Alun perin se oli vain maantietä alueelle rakentaneille työntekijöille tarkoitettu asuntoleiri. Paikkakuntaa päätettiin yrittää asuttaa pysyvämmin, mutta paikan kehitys kangerteli varsinkin alkuvaiheessa. Maantie kohti pohjoista oli ajoittain poikki tulvavesien takia ja muulloin vettä piti tuoda paikalle kuorma-autoilla. Pikku hiljaa paikka alkoi kuitenkin kasvaa ja sinne muutti juutalaisia siirtolaisia etenkin Pohjois-Afrikasta ja Euroopasta. Mitzpe Ramon sai oman kunnallisvaltuustonsa vuonna 1964.
Talous

Melko eristyksissä sijaitsevan kaupungin työttömyysaste ja tulotaso on ollut Israelin keskimääräistä heikompi. Kuitenkin etenkin paikkakunnan matkailualaa on pyritty kehittämään.
Väestö

Mitzpe Ramonin asukasluku oli vuoden 2018 lopussa 5 221. Vuonna 2002 vastaava lukema oli 4 820 ja vuonna 1968 1 470.
Aiheesta muualla

Kuvia tai muita tiedostoja aiheesta Mitzpe Ramon Wikimedia Commonsissa
Näkymä Ramonin kraatterille.
Valokuva vuodelta 1957.
Mulhouse

| Mulhouse |
| --- | --- |

 lippu:  vaakuna
 Mulhouse
 Koordinaatit: 47°44′58″N, 07°20′24″E 
Valtio:  Ranska
Alue:  Grand Est
Departementti:  Haut-Rhin
Hallinto:  
 – Kaupunginjohtaja:  Jean Rottner
Pinta-ala:  
 – Kokonaispinta-ala:  22,18 km²
Korkeus:  240 m
Väkiluku (2006):  110 514
 – Väestötiheys:  4 983 as./km²
Aikavyöhyke:  UTC+1
 – Kesäaika:  UTC+2
Postinumero:  68100
 
 ville-mulhouse.fr 
Infobox OKVirheellinen NIMI-arvo: 
Mulhouse ([myluz], saks. Mülhausen, elsassiksi Milhüsa) on kaupunki ja kunta Itä-Ranskassa, lähellä Saksan ja Sveitsin rajaa. Mulhouse sijaitsee Grand Estin alueella (région), Haut-Rhinin departementissa. Mulhouse on arrondissementtinsa aliprefektuuri.
Historia

Ensimmäinen maininta nykyisestä Mulhousesta tunnetaan vuodelta 803 nimellä Mulinhuson. Keskiajalla Mülhausen kuului Pyhään saksalais-roomalaiseen keisarikuntaan vapaana valtakunnankaupunkina (freie Reichsstadt). Vuonna 1515 se liittyi Sveitsin valaliittoon. Vaikka Ranska liitti itsensä Mülhausenin ympäristön 1600-luvulla, itse kaupunki säilyi edelleen Sveitsiin kuuluvana vapaana tasavaltana vuoteen 1798, jolloin se päätti liittyä Ranskaan. Ranskan direktorio vahvisti liitoksen samana vuonna.
Vuosina 1870–1918 Mülhausen kuului Saksan keisarikuntaan osana Elsass-Lothringenia. Ensimmäisen maailmansodan alkaessa ranskalaiset miehittivät kaupungin 8. elokuuta 1914, mutta joutuivat perääntymään Mulhousen taistelussa. Sodan jälkeen Elsass-Lothringen liitettiin takaisin Ranskaan. Toisessa maailmansodassa Saksa valloitti kaupungin 1940, mutta menetti sen jälleen 1944.
Mulhouse oli Elsassin ja nykyisen Ranskan alueen teollisen vallankumouksen kärjessä. Kaupungin kehitystä ovat jouduttaneet tekstiili- ja nahkateollisuus sekä myöhemmin kemianteollisuus ja insinööritieteet 1700-luvun puolivälistä. Vuonna 1962 Mulhousessa alettiin valmistaa autoja (nykyisin Peugeot Mulhouse). Tekstiiliteollisuuden seurauksena kaupungilla on tiiviit siteet Louisianaan ja Levanttiin, joista tuotiin puuvillaa.
Mulhouse tuli 2000-luvulta alkaen tunnetuksi kehitysohjelmasta, jossa kaupungin rapistunutta ja väestöltään köyhää keskustaa alettiin elvyttää erilaisin ympäristönhoidollisin ja kaupallisin toimenpitein. Mulhousen raitiotieliikenne aloitettiin uudelleen 50 vuoden tauon jälkeen, puistoja ja katuja tehtiin viihtyisämmiksi. Keskustaan houkuteltiin erikoisliikkeitä, jotka vetävät asiakkaikseen oman väestön lisäksi muun muassa rajan takana Sveitsissä työssä käyviä hyvätuloisia ranskalaisia. Vuosien 2006 ja 2014 välillä Mulhouseen saatiin yli 500 uutta kauppaliikettä ja muuta yritystä aikana, jolloin kivijalkamyymälät luontaisesti pikemminkin vähenevät.
Nähtävyydet

Mulhousessa on monia teknillisiä museoita, muun muassa automuseo (Musée National de l'Automobile de Mulhouse) Schlumpfin kokoelma, johon kuuluu 400 autoa, Ranskan rautatiemuseo (Musée Français du Chemin de Fer), painettujen kankaiden museo (Musée de l’Impression sur Étoffes), Electropolis ja historiallinen museo.
Liikenne

Mulhouse sijaitsee vilkasliikenteisen rautatielinjan Basel–Mulhouse–Colmar–Strasbourg varrella. Toinen tärkeä rata yhdistää Mulhousen Belfortiin. Lisäksi kaupungista on harvaan liikennöity paikallisjunayhteys Reinin yli Saksan Müllheimin kautta Freiburgiin.
Mulhousen koillispuolella risteävät moottoritiet A 35 ja A 36, jotka yhdistävät kaupungin Strasbourgiin, Etelä-Ranskaan, Saksaan ja Sveitsiin.
Mulhousea lähinnä sijaitseva lentoasema on Ranskan, Saksan ja Sveitsin yhteinen EuroAirport Basel-Mulhouse-Freiburg.
Kahden Reinin sivujoen, Dollerin ja Illin, varrella sijaitsevan Mulhousen kolme satamaa (Illzach, Ottmarsheim ja Huningue) kytkevät kaupungin keskieurooppalaiseen vesiliikenneverkostoon.
Mulhousen paikallisliikennettä palvelee vuonna 2006 avattu kolmelinjainen raitiotie. Lisäksi kaupungissa liikennöi duoraitiovaunuja, jotka hyödyntävät keskustan ulkopuolella rautatieverkkoa. Kaupungissa liikennöi 20 paikallisbussilinjaa.
Aiheesta muualla

Kuvia tai muita tiedostoja aiheesta Mulhouse Wikimedia Commonsissa
Kotisivu
City Guide Mulhouse
Musée National de l’Automobile de Mulhouse
Mikko Pukka

| Mikko Pukka |
| --- | --- |

Henkilötiedot
Syntynyt: 6. syyskuuta 1982 (ikä 42) Suodenniemi, Suomi
Kansalaisuus:   Suomi
Jääkiekkoilija
Lempinimi:  Puke
Pelipaikka:  puolustaja
Maila:  vasen
Pituus:  185 cm
Paino:  94 kg
Seura
Seura:  DVTK Jegesmedvék
Sarja:  Tipsport liga
Pelinumero:  48
Pelaajaura
Pääsarjaura:  2000–
Aik. seurat:  Tappara (SML) Hermes (Mestis) KooKoo (Mestis) TPS (SML) Luleå HF (SEL) Gazovik Tjumen (RUS-2) LeKi (Mestis) SaiPa (SML) Beibarys Atıraw (Kazakstan) Sport (SML) IF Björklöven (Allsv.) KOOVEE (Mestis) Ilves (SML) HK Dukla Michalovce (SloEL)
Mikko Pukka (s. 6. syyskuuta 1982 Suodenniemi) on suomalainen jääkiekkopuolustaja, joka pelaa Slovakian Extraligan unkarilaisjoukkue DVTK Jegesmedvékissä. Hän on pelityyliltään peruspuolustaja. Pukka on pelannut urallaan myös Ruotsissa, Venäjällä ja Kazakstanissa.
Ura > Seuraura > Uran alku Tapparassa

Suodenniemeltä kotoisin oleva Pukka aloitti jääkiekkoilun 8-vuotiaana Vammalan Palloseurassa. Hän siirtyi D-juniori-ikäisenä Tapparaan. Pukka voitti C-nuorten Suomenmestaruuden vuonna 1998 ja SM-pronssia vuonna 1997 sekä A-nuorten Suomenmestaruuden vuonna 2001. Hän debytoi kaudella 2000–2001 myös SM-liigassa, jossa Pukka pelasi 19 runkosarja- ja kuusi playoff-ottelua ilman tehopisteitä. Hän voitti kauden päätteeksi SM-hopeaa. Kaudella 2001–2002 Pukka jäi SM-liigassa vielä vähemmälle vastuulle ja pelasi 13 runkosarjaottelua ilman tehopisteitä. Hän pelasi suurimman osan kaudestaan Tapparan A-nuorissa, mutta iso osa kaudesta eteni myös lainalla Mestis-joukkue Kokkolan Hermeksessä, jossa 19 runkosarjaottelua toivat puolustajalla varsin hyvät tehot 8+7=15.
Kaudeksi 2002–2003 Pukka siirtyi vuoden mittaisella sopimuksella Mestis-joukkue KooKoohon. Hän jakoi tehoilla 12+17=29 koko Mestiksen puolustajien pistepörssin voiton Jukureiden Pasi Järvisen kanssa. Pukka voitti kauden päätteeksi Mestis-pronssia ja hänet valittiin sarjan toiseen tähdistökentälliseen. Pukka pelasi kauden aikana myös kahdeksan ottelua lainalla Tapparassa, jonne hän siirtyi joulutaukoon asti kestäneellä sopimuksella marraskuussa 2002.
Ura > Seuraura > Paluu SM-liigaan Mestis-vuoden jälkeen

Kaudeksi 2003–2004 Pukka palasi taas 1+1-vuotisella sopimuksella Tapparaan. Hän teki ensimmäisellä täydellä SM-liigakaudellaan 37 runkosarjaottelussa tehot 4+2=6. Pukka teki liigauransa avausmaalin 27. syyskuuta 2003 Espoo Bluesia vastaan. Hän pelasi kauden aikana myös kahdeksan ottelua lainalla Mestis-joukkue Kiekko-Vantaassa. Huhtikuussa 2004 Tappara käytti Pukan sopimuksessa olleen option ja teki vuoden mittaisen jatkosopimuksen hänen kanssaan. Kaudella 2004–2005 hän pelasi Tapparan lisäksi myös yhteensä kuusi ottelua lainalla Forssan Palloseurassa ja Kiekko-Vantaassa. Huhtikuussa 2005 Pukka teki taas kaksivuotisen jatkosopimuksen joukkueen kanssa.
Pukka pelasi kaudella 2005–2006 SM-liigan kaikki 56 runkosarjaottelua, mutta hän jäi kuitenkin edellisten kausiensa tapaan taas pieneen rooliin ja Pukan kehitys junnasi paikallaan. Hän ehtikin pelata Tapparassa kaudella 2006–2007 vain yhden ottelun, kunnes joukkue vuokrasi Pukan syyskuun 2006 lopulla kuuden viikon mittaisella sopimuksella puolustajapulasta kärsineeseen Turun Palloseuraan. Heti vuokrapestinsä jälkeen marraskuussa hän siirtyi aluksi vuodenvaihteeseen ja sittemmin loppukauden kestäneellä sopimuksella Elitserien-joukkue Luleå HF:n riveihin. Pukka vietti joukkueessa myös kauden 2007–2008. Yhteensä hän teki Elitserienissä 80 runkosarja- ja neljässä playoff-ottelussa tehot 1+2=3 ja keräsi 90 jäähyminuuttia.
Ura > Seuraura > SaiPa-vuodet

Kauden 2008–2009 Pukka aloitti Venäjän toiseksi korkeimmalla sarjasolla Vysšaja Ligan Gazovik Tjumenissa, josta hän palasi joulukuussa 2008 Suomeen ja siirtyi ottelukohtaisella sopimuksella Mestis-joukkue Lempäälän Kisaan. Tammikuussa 2009 Pukka siirtyi kuukauden loppuun asti ulottuneella sopimuksella sarjatasoa ylemmäs Saimaan Pallon riveihin. Siirtotakarajalla hänen sopimustaan jatkettiin kauden loppuun. Maaliskuussa 2009 Pukka teki 1+1-vuotisen jatkosopimuksen SaiPan kanssa. Helmikuussa 2010 joukkue käytti hänen sopimuksessaan olleen option ja teki vuoden mittaisen jatkosopimuksen Pukan kanssa.
Kaudella 2010–2011 Pukka sai SaiPassa paljon vastuuta Richard Lintnerin puolustajaparina. Vaikka hän pelasi itselleen tehopisteiden valossa varsin tavanomaisen kauden, Pukka sai aikaan paljon onnistumisia. Maaliskuussa 2011 hän teki kaksivuotisen jatkosopimuksen joukkueen kanssa. Kaudella 2011–2012 Pukka teki SM-liigan yhden kauden piste-ennätyksensä tehoilla 1+14=15, mutta hänen otteensa jäivät kuitenkin edellistä kautta epätasaisemmiksi.
Elokuussa 2013 Pukka liittyi Lempäälän Kisan harjoitusvahvuuteen. Hän löysi uuden seuran lopulta lokakuussa siirryttyään Kazakstanin mestaruussarjajoukkue Beibarys Atıraw'n paitaan. Tammikuussa 2014 Pukka palasi loppukauden kattaneella sopimuksella SaiPaan paikkaamaan loukkaantumisia. Hän hoiti tonttinsa runkosarjassa kohtuullisen hyvin, mutta kevään 2014 pudotuspeleissä Pukka ei kuitenkaan kyennyt enää huippusuorituksiin ja mahtui kokoonpanoon vain kolmessa ottelussa.
Ura > Seuraura > Sport ja Björklöven

Kauden 2014–2015 kynnyksellä Pukka siirtyi vuoden mittaisella ja kahden kuukauden koeajan sisältäneellä sopimuksella SM-liigan nousijajoukkue Vaasan Sportiin. Lokakuun lopulla hän teki seuran kanssa kevääseen 2016 asti ulottuvan jatkosopimuksen. Pukka voitti Sportin sisäisen tehotilaston lukemalla +4. Kaudeksi 2015–2016 hänet nimettiin joukkueen kapteeniksi. Pukka voitti Sportin sisäisen tehotilaston lukemalla +21. Tammikuussa 2016 hän teki vuoden mittaisen jatkosopimuksen seuran kanssa.
Kaudella 2016–2017 Pukka jatkoi Sportin varakapteenina, kun Markus Kankaanperä nimettiin joukkueen uudeksi kapteeniksi. Pukan rooli jäi kauden mittaan kuitenkin pieneksi ja hänen sopimuksensa Sportin kanssa purettiin Pukan omasta aloitteesta tammikuussa 2017. Hän siirtyi loppukaudeksi Ruotsin toiseksi korkeimmalle sarjatasolle HockeyAllsvenskan-joukkue IF Björklöveniin. Maaliskuussa Pukka teki joukkueen kanssa vuoden mittaisen jatkosopimuksen, Kaudella 2017–2018 hän nousi Björklövenin varakapteeniksi. Tammikuussa 2018 Pukka teki joukkueen kanssa taas vuoden mittaisen jatkosopimuksen.
Ura > Seuraura > KOOVEE:n kautta Slovakiaan

Pukka palasi kaudeksi 2019–2020 Suomeen ja siirtyi vuoden mittaisella sopimuksella Mestis-joukkue KOOVEE:hen. Hänet nimettiin joukkueen kapteeniksi. Pukka pelasi kauden aikana myös lainalla yhteensä viiden SM-liigaottelun verran sekä Tampereen Ilveksessä että Tapparassa. Tammikuussa 2020 hän jätti KOOVEE:n ja siirtyi loppukauden kattavalla sopimuksella Slovakian Extraligan nousijajoukkue HK Dukla Michalovceen. Kaudeksi 2020–2021 Pukka siirtyi vuoden mittaisella sopimuksella samassa liigassa pelaavan unkarilaisjoukkue DVTK Jegesmedvékin riveihin. Pukka on myös toistaiseksi ainoa pelaaja, joka on yhden kauden aikana pelannut virallisen kilpaottelun KOOVEEn, Ilveksen sekä Tapparan paidassa.
Ura > Maajoukkueura

Pukka on pelannut Suomen A-maajoukkueessa neljä ottelua. Hänet nimettiin ensimmäiseen MM-leiriryhmään vuoden 2011 turnaukseen. Pukka teki A-maajoukkuedebyyttinsä näin ollen 1. huhtikuuta 2011 Lahdessa pelatussa Euro Hockey Challenge -ottelussa Slovakiaa vastaan. Yhteensä hän on pelannut myös seitsemän B-, kolme nuorten ja kahdeksan poikien maaottelua.